Qarshi va Nishon tumanlari hamda Shahrisabz shahri IIB boshliqlari o‘zgargan. Jumladan: Usmonov Sadriddin Isroiljon o‘g‘li – Shahrisabz shahar Ichki ishlar bo‘limi boshlig‘i etib tayinlangan. Mazkur tayinlovgacha S.Usmonov Shahrisabz shahar IIB boshlig‘ining birinchi o‘rinbosari vazifasida ishlab kelgan. Ovlayev Nurali O‘ralovich – Qarshi tumani Ichki ishlar bo‘limi boshlig‘i lavozimiga tayinlangan. Bungacha N.Ovlayev Qashqadaryo viloyati IIB Migratsiya va fuqarolikni rasmiylashtirish boshqarmasi boshlig‘i o‘rinbosari – Ichki migratsiya va fuqarolikni rasmiylashtirish bo‘linmasi boshlig‘i lavozimida faoliyat yuritgan. Iskandarov Shuhrat Isomiddinovich – Nishon tumani Ichki ishlar bo‘limi boshlig‘i lavozimiga tayinlangan. Mazkur tayinlovgacha Sh.Isomiddinov Qarshi tuman IIB boshlig‘i lavozimida ishlab kelgan.